[{"text_idx": "#000002", "text": "Dros y blynyddoedd mae 17 o wirfoddolwyr Ewropeaidd wedi dod trwy ddrysau ProMo-Cymru trwy\u2019r cynllun EVS*. Maent yn gweithio i\u2019r sefydliad am hyd at 12 mis, yn gwella sgiliau, dod yn aelod gwerthfawr o\u2019r ti\u0302m ac yn ein helpu i dyfu ac arloesi. Dyma gyfle i gyflwyno\u2019r diweddaraf."}, {"text_idx": "#000006", "text": "Clywais am y cynllun ychydig flynyddoedd yn o\u0302l gan gwpl o ffrindiau oedd yn wirfoddolwyr EVS yn Sbaen. Blwyddyn yn o\u0302l roeddwn yn chwilio am brofiad gweithio dramor a chofiais amdano."}, {"text_idx": "#000008", "text": "Pam dewis ProMo-Cymru a Chaerdydd?"}, {"text_idx": "#000010", "text": "Beth yw dy farn am Gymru hyd yn hyn?"}, {"text_idx": "#000011", "text": "Doeddwn i ddim wedi teithio llawer y tu allan i\u2019r Eidal cyn dod yma. Dyma\u2019r tro cyntaf i mi ymweld a\u0302\u2019r DU. Wyddwn i ddim llawer am Gymru o flaen llaw. Ar o\u0302l gwneud y cais, dechreuais ddysgu mwy. Mae wedi rhagori pob disgwyliad. Rwy\u2019n teimlo\u2019n gartrefol yma ers yr wythnos gyntaf, ac mae\u2019r mwyafrif o\u2019r bobl wedi bod yn hapus i helpu a\u2019m nghyflwyno i Gaerdydd a Chymru. Ar o\u0302l bod yma ychydig fisoedd, mae\u2019n glir bod caredigrwydd yn rhan o\u2019r diwylliant yma. Mae\u2019n fy atgoffa o Sardinia."}, {"text_idx": "#000013", "text": "Rwyf wedi ymweld a\u0302 sawl lle dros y wlad. Rwy\u2019n hoff o ba mor amrywiol yw\u2019r dirwedd, a chymaint o lefydd naturiol anhygoel gellir ymweld a\u0302 nhw, fel y mynyddoedd, coedwigoedd a thraethau. Mae yna lawer o gastelli, adfeilion a threfi bychan, felly digonedd i wneud heb orfod teithio\u2019n rhy bell."}, {"text_idx": "#000015", "text": "Mae\u2019n eithaf doniol, rwy\u2019n meddwl bod Sardinia a Chymru yn debyg iawn. Rydym yn ddwyieithog (yn siarad Eidaleg a Sardineg). Mae yna fwy o ddefaid na phobl ac nid oes llawer o ddinasoedd, ond mae yna nifer o drefi bach ymysg y mynyddoedd ac ardaloedd gwledig. Mae\u2019r bobl hefyd yn falch iawn o\u2019u hunaniaeth genedlaethol neu ranbarthol a\u2019u diwylliant."}, {"text_idx": "#000016", "text": "Ond mae yna lawer o wahaniaethau hefyd, y prif un yw\u2019r tywydd. Mae\u2019n llawer oerach a glawog yma yng Nghymru! Mae\u2019r tirweddau a\u2019r bensaerni\u0308aeth yn wahanol hefyd."}, {"text_idx": "#000018", "text": "Rwy\u2019n hoff iawn o fod yma, yn dysgu am ddiwylliant Cymru a Phrydain, ond os oes un peth rwy\u2019n ei golli yna prydferthwch yr Eidal yw hynny. Mae\u2019n anodd egluro, ond mae yna brydferthwch a choethder yn perthyn i\u2019r Eidal, rydych chi\u2019n ei deimlo o\u2019ch cwmpas, yn y manylion i gyd. Efallai dyma sydd yn gwneud yr Eidal yn enwog ac yn unigryw ledled y byd."}, {"text_idx": "#000020", "text": "Rwyf wedi bod yma ers sawl mis nawr ac wedi dysgu llawer am gynhyrchu fideo, sut i ddefnyddio\u2019r offer a defnyddio meddalwedd newydd. Bydd y profiad EVS yma yn fy helpu i wella fy ngwybodaeth a sgiliau proffesiynol."}, {"text_idx": "#000024", "text": "Beth wyt ti\u2019n gobeithio ei wneud gyda\u2019r amser sydd yn weddill?"}, {"text_idx": "#000025", "text": "Yn y misoedd nesaf hoffwn deithio mwy dros Gymru a\u2019r DU, i ddarganfod cymaint a\u0302 phosib am y diwylliant. Hoffwn barhau i wella fy Saesneg a chymryd amser i feddwl am beth i\u2019w wneud yn dilyn fy mhrofiad EVS."}, {"text_idx": "#000026", "text": "Ac yn olaf, beth yw\u2019r pethau gorau i ti ei ddarganfod yng Nghymru hyd yn hyn?"}, {"text_idx": "#000027", "text": "Cacennau cri a\u2019r tafarndai! \ud83d\ude00"}, {"text_idx": "#000028", "text": "Os hoffech holi mwy am gyfleoedd gwirfoddoli neu brofiad gwaith gyda ProMo-Cymru, cysylltwch."}, {"text_idx": "#000029", "text": "*Cyfnewid UNA sydd yn trefnu\u2019r rhaglen EVS defnyddir gan ProMo-Cymru i recriwtio gwirfoddolwyr o Ewrop."}, {"text_idx": "#000030", "text": "Sign Up for ProMail ProMail is ProMo-Cymru\u2019s monthly newsletter on our projects, developments, services and training. It also sometimes features news from our partners and within the industry."}]